Búnaðarsamband Eyjafjarðar ákvað að kanna hjá sínum félagsmönnum hversu margir hefðu áhuga á rafstöðva kaupum . Fleiri búnaðarsambönd á Norðurlandi ásamt LK og BÍ veltu einnig upp þessum hugmyndum og var ákveðið að kanna hvort möguleiki væri á að vinna sameiginlega að þessu á landsvísu . Nálægt 50 bændur eru þegar búnir að lýsa áhuga á að vera með ef vel gengur . Sunnlenskum bændum er velkomið að vera með í þessarri verðkönnun og þeir bændur sem áhuga hafa á rafstöðvarkaupum bent á að hafa samband við Svein eða Gunnar hjá Búnaðarsambandi Suðurlands í síma 480-1800 eða netföngin sveinn@bssl.is eða gunnar@bssl.is . Meirihluti þeirra sem hafa óskað eftir að vera með í rafstöðvakaupum vilja að rafallinn verði dráttarvélaknúinn . Þær stöðvar eru umtalsvert ódýrari og einfaldari í viðhaldi , ekki síst ef notkun er lítil . Kannað hefur verið hjá mörgum innflutnings aðilum hvort þeir hafi áhuga á að selja bændum rafstöðvar . Flestir eru búnir að hafa samband og lýsa áhuga á sölu rafstöðva og næstu skref verða unnin í samráði við fagmenn . Í dag 21. desember lauk 52 sæðistökuvertíðinni hjá Sauðfjársæðingastöð / Kynbótastöð ehf . Þátttaka er svipuð og í fyrra en óveðrið 10. til 12. desember dró verulega úr þátttöku einkum um norðanvert landið . Heildarútsending var 16030 skammtar af hrútasæði og miðað við 70 % nýtingu þýðir það að rúmar 11000 ær hafi verið sæddar . Sæðistakan gekk þokkalega en hrútarnir eru að venju misgjöfulir á sæði . Mest af sæði var sent úr Velli 18 - 835 frá Snartarstöðum í Núpasveit eða í 1755 ær , Stapa 16 - 829 frá Kirkjubæjarklaustri í 1565 ær , Glæponi 17 - 809 frá Hesti í 1260 ær og Glámi 16 - 825 frá Svartárkoti í 1075 ær . Af kollóttum hrútum var mest sent út úr Vidda 16 - 820 frá Fremri Gufudal í 925 ær . Að lokum þakkar starfsfólk Sauðfjársæðingastöðvar fjárbændum um allt land ánægjulegt samstarf . Myndin er af Velli frá Snartarstöðum og meðfylgjandi er tafla yfir notkun hrútana eftir dögum . Flutt voru erindi um starfsemi sauðfjársæðingastöðvarinnar , hrútakostinn þar í haust , ræktunarstarfið og hauststörfin í sauðfjárrækt hjá RML